Peter Dinklage
Piter Dinklidž (; Moristaun, Nju Džerzi, SAD, 11. jun 1969) poznat je kao američki filmski, televizijski i pozorišni glumac. Diplomirao je dramu 1991. na Benington koledžu i započeo je karijeru radom u pozorištu. Prvu svoju filmsku ulogu je odigrao 1995. u filmu „Živeći u zaboravu” (engl. Living in Oblivion). 2011.godine je dobio ulogu Tiriona Lanistera u HBO seriji „Igra prestola” , zasnovanoj na serijalu romana „Pesma leda i vatre” Džordža R.R. Martina. Za ovu ulogu je osvojio nagradu Emi za najboljeg sporednog glumca 2011. godine , a takođe je dobio i Zlatni globus, u kategoriji najboljeg sporednog glumca u seriji, mini-seriji ili televizijskom filmu takode 2011. godine.

Biografija

Privatni život 
Rođen u Moristaunu (Nju Džersi,SAD), a odrastao u Mendam Taunšip. Vodi nemačko-irsko poreklo, od majke Diane, nastavnice muzičke kulture u osnovnoj školi,i oca Džona Karla Dinklidža radnika u osiguravajućem društvu. Rođen je sa ahondrolazijom što je uzrok njegovom patuljastom rastu. Diplomirao je u školi Delbarton 1987. godine a potom na koledžu Benington 1991. godine. Oženio se 2005. godine sa direktorkom pozorišta Erikom Šmit. 2011. godine dobijaju ćerku Zeling. Kada je Dinklidž u intervjuu 2013. godine upitan o svojoj visini ( koja iznosi 1,35 m (4 ft 5 in)) odgovorio je: „Kada sam bio mlađi, definitivno me je to pogađalo. Kao adolescent bio sam veoma ogorčen i ljut, nepristupačan. Ali kako ste stariji uviđate da treba zapravo imati smisla za humor. Samo znate da to nije vaš problem. Njihov je”. Dinklidž je vegetarijanac i živi sa svojom suprugom i ćerkom u Njujorku.

Karijera 

Piter Dinklidž je svoju debitantsku uloga odigrao u kultnom filmu „Živeći u zaboravu” (1995), igrajući isfrustriranog patuljka. Uloga u filmu The Station Agent (2003) se smatra probojom za šta je dobio nominaciju za najboljeg glumca. Iste godine, pojavio se na filmovima sa Garijem Oldmanom. Ubrzo započinje saradnju sa Brodvej produkcijom. 2004. godine Piter je odigrao jednu od uloga snova- Šekspirovog Ričarda III u Javnom pozorištu. Godine 2005. Dinklidž se pojavljuje u naučno-fantastičnoj seriji CBS-a Threshold i u komediji The Baxter kao planer venčanja. Takođe je ostvario uloge u britanskoj komediji Death at a Funeral (2007) i američkom rimejku istog filma(2010). Iste godine je igrao zlog Simona Bara u filmu Underdog (2007). Dinklidža je odabrao producent Andrev Adamson za ulogu Trampkina u filmu Prince Caspian, iako je filmski kritičar Bil Gibson opisao njegovu ulogu kao "dobar način da se razbije stereotip". U leto 2008. godine, Dinklidž je izveo naslovnu ulogu Ujka Vanja u režiji njegove supruge Erike Šmit. Dinklidž igra Tiriona u HBO seriji „Igra prestola”, adaptaciji autora Džordža R.R.Martina. Njegov nastup je ostvario široke pohvale, ali i istaknute nagrade kao što su Emi za najbolju sporednu mušku ulogu u seriji 2011. godine i Zlatni globus 2012. godine za najbolju mušku sporednu ulogu u kategoriji serija, miniserija i televizijskog filma. U 2013. godini Brajan Singer je najavio da će Piter Dinklidž ostvariti neimanovanu ulogu negativca u filmu X-Man.

Filmografija

Igra prestola 
U HBO seriji velike popularnosti „Igra prestola” Piter igra jednu 
od glavnih uloga, jednog od najomiljenijih likova, Tiriona Lanistera , sina Lorda Tivina Lanistera i Lejdi Džoane Lanister. Otac Lord Tivin je glava porodice Lanister i Lord zamka Livačka stena. Majka Lejdi Džoana mu je umrla na porodjaju s njim, i zbog toga ga otac mrzi, što ga prati ceo život. Ima brata Džejmija Lanistera i sestru Sersei Barateon, koju glumi Lena Hedi (engl. Lena Headey), koja je kraljica. 
Džejmi i Sersei su blizanci. Tirion je optužen za ubistvo Brena Starka i biva zarobljen. Njegovo zarobljeništvo pokreće Rat pet kraljeva, iako je on kasnije pušten na slobodu. 
Izuzetno je obrazovan, inteligentan i lukav, ali i veliki ljubitelj pića i lakih žena. Zbog neslaganja sa ocem većinu vremena provodi u Kraljevoj luci. Veoma okrutan prema neprijateljima, ali isto tako pravičan i saosećajan prema onima koje je društvo odbacilo.

Nagrade 
2003. godina je bila godina uspeha što se tiče nagrada za Pitera Dinklidža:
 Chlotrudis nagradu za najbolji kasting
 Ourense nagrada za najboljeg glumca
 Satellite nagrada za izuzetan talenat
 Nominacija-Čikago udzuženje filmskih kritičara nagrada za najperspektivnijeg performera
 Nominacija-Chlotrudis nagrada za najboljeg glumca
 Nominacija-Independent Spirit nagrada za najbolju mušku ulogu

2011. godina je takođe istaknuta po nagradama:
 Emi nagrada za najbolju sporednu ulogu u seriji
 Zlatni globus za najbolju sporednu mušku ulogu-serija, miniserija ili televizijski film
 Scream nagrada za najbolju sporednu ulogu
 Nominacija-Scream nagrada za najbolji ansambl
 Nominacija-Screen Actors Guild nagrada za izuzetne performanse ansambla u dramskom serijalu
 Nominacija-Television Critics Association nagrada za individualno ostvarenje u drami

U 2012.godini takođe dobija Emi nagradu za najbolju sporednu ulogu u seriji.

Reference

Spoljašnje veze 

 Piter Dinklidž  na sajtu www.imdb.com
 Piter Dinklidž   na sajtu www.tv.com 
 Piter Dinklidž na sajtu www.lortel.org
 Piter Dinklidž na sajtu www.moviefone.com
 Piter Dinklidž na sajtu www.nndb.com
 Piter Dinklidž  na sajtu www.port.rs

Američki filmski glumci
Američki televizijski glumci
Dobitnici i dobitnice Emmy Award
Dobitnici i dobitnice Zlatnog globusa